“Projekt”

**V E N D I M**

Nr.\_\_\_\_\_\_ , datë \_\_\_\_\_\_\_2024

**PËR**

**MIRATIMIN E PROGRAMIT TË VEPRIMIT 3-VJEÇAR, PËR VITET 2025–2027, NË ZBATIM TË STRATEGJISË MINERARE**

Në mbështetje të nenit 100 të Kushtetutës dhe të nenit 8, të ligjit nr. 10304, datë 15.7.2010, “Për sektorin minerar në Republikën e Shqipërisë”, të ndryshuar dhe Vendimit Nr. 479, datë 29.06.2011, të Këshillit të Ministrave “Për miratimin e strategjisë minerare të republikës së Shqipërisë” për vitet 2010-2025, me propozimin e Ministrit të Infrastrukturës dhe Energjisë, Këshilli i Ministrave

**V E N D O S I:**

1. Miratimin e programit të veprimit 3-vjeçar, për vitet 2025 - 2027, në zbatim të strategjisë minerare.

2. Drejtimet e zhvillimit të sektorit minerar, për periudhën 3-vjeçare 2025 - 2027 janë të njëjta me ato të programeve 3 vjeçare të veprimit në zbatim të Strategjisë Minerare miratuar me Vendimit Nr. 479, datë 29.06.2011, të këshillit të Ministrave “Për miratimin e strategjisë minerare të republikës së Shqipërisë” për vitet 2010-2025.

3. Zonat minerare, për të cilat do të jepen lejet minerare, përmes procesit të konkurrimit apo procedurave të hapura, për periudhën 3-vjeçare 2025–2027, do të jenë ato zona të miratuara nëpërmjet programeve 3 vjeçare të veprimit në zbatim të Strategjisë Minerare miratuar me Vendimit Nr. 479, datë 29.06.2011, të këshillit të Ministrave “Për miratimin e strategjisë minerare të republikës së Shqipërisë” për vitet 2010-2025 dhe për të cilat nuk është dhënë një leje minerare.

4. Zonat minerare, të cilat kalojnë në procedurë konkurruese, si dhe zonat e hapura janë të përcaktuara në planet përkatëse vjetore të miratuara në zbatim të strategjisë minerare në fuqi.

5. Dhënia e të drejtave minerare për këto zona do të realizohet, sipas legjislacionit për dhënien e të drejtave minerare për zonat konkurruese dhe për zonat e hapura.

6. Veprimtaria studimore gjeologjike gjatë kësaj periudhe përfshin:

1. rivlerësimin e resurseve minerare, nëpërmjet përgjithësimit të të dhënave komplekse gjeologjike, vlerësimin e planifikimit territorial dhe vlerësimin e rrezikut gjeologjik;
2. monitorimin e vazhdueshëm të ujërave nëntokësore;
3. realizimin e studimeve dhe të projekteve për emergjencat civile.

7. Zonat minerare të rrezikshme, për të cilat ndalohet dhënia e të drejtave minerare, janë të përcaktuara në vendimet përkatëse të miratimit të programeve 3-vjeçare. Anekset përditësohen nga strukturat përgjegjëse, Agjencia Kombëtare e Burimeve Natyrore, Shërbimi Gjeologjik Shqiptar, Autoriteti Kombëtar i Sigurisë dhe Emergjencave në Miniera. Aneksi i përditësuar do të publikohet në faqen zyrtare të ministrisë përgjegjëse për veprimtarinë minerare.

8. Ngarkohet Ministria e Infrastrukturës dhe Energjisë për zbatimin e këtij vendimi.

Ky vendim hyn në fuqi pas botimit në “Fletoren zyrtare”.

**K R Y E M I N I S T R I**

**EDI RAMA**